
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 599 

19 Ιουλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού προσώπων που θα απασχολη¬ 
θούν στη Γενική Γραμματεία Δημόσιας Διοίκησης 
του Υπουργείου Εσωτερικών, Δημ. Διοίκησης και 

Αποκέντρωσης με σύμβαση μίσθωση έργου . 1 

Σύσταση Περιφερειακών Επιτροπών στον Οργανισμό 
Εργατικής Εστίας . 2 


Προϋποθέσεις και όροι χορήγησης προκαταβολών, όρ¬ 
γανα και διαδικασία ελέγχου των έργων, όργανα και 
διαδικασία ελέγχου διαχειρίσεως των καταβαλλομέ- 
νων ποσών και ρύθμιση λεπτομερειών, επί προ¬ 
γραμμάτων ή τμημάτων τους των οποίων η εφαρ¬ 
μογή και η διαχείριση των πόρων ανατίθεται σε εν¬ 
διάμεσους φορείς κατά το Π.Δ. 98/96 (ΦΕΚ 77Α/ 


8.5.96) . 3 

Καθορισμός ανωτάτων ορίων υπερωριακής απασχόλη¬ 
σης των εργαζομένων στις Βιομηχανικές, Βιοτεχνι¬ 
κές επιχειρήσεις, εκμεταλλεύσεις και εργασίες για 

το Β' ημερολογιακό εξάμηνο 1996. 4 

Συγκρότηση του Κεντρικού Επιστημονικού Συμβουλίου 

Φυλακών (Κ.Ε.Σ.Φ.). 5 

Συγκρότηση Κεντρικής Επιτροπής Μεταγωγών 

(Κ.Ε.Μ.). 6 

Παράταση του χρόνου εκκαθάρισης των τ. Σ.Ε.Π. ... 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΚ/Φ.35/15917 (1) 

Καθορισμός αριθμού προσώπων που θα απασχοληθούν 
στη Γενική Γραμματεία Δημόσιας Διοίκησης του 
Υπουργείου Εσωτερικών, Δημ. Διοίκησης και Αποκέ¬ 
ντρωσης με σύμβαση μίσθωση έργου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 15 του Ν. 1735/87 (ΦΕΚ 195/Α7 
11.11.87) «Προσλήψεις στο δημόσιο τομέα, κοινωνικός 


έλεγχος στη δημόσια διοίκηση, πολιτικά δικαιώματα και 
άλλες διατάξεις». 

β) Του άρθρου 27 του Ν. 2081/92 (ΦΕΚ 154/Α792), με 
το οποίο προστέθηκε το άρθρο 29Α στο Ν. 1558/85 (ΦΕΚ 
137/Α726.7.85) «Κυβέρνηση και Κυβερνητικά Όρ¬ 
γανα». 

γ) Του άρθρου 3 περ. θ' της ΠΥΣ 236/7.7.94 (ΦΕΚ 115/ 
Α77.7.94), η ισχύς της οποίας παρατάθηκε έως 31.7.96, 
με την ΠΥΣ 276/28.7.95 (ΦΕΚ 158/Α /31.7.95). 

δ) Του άρθρου 22 παρ. του Ν. 2362/95 (ΦΕΚ 247/Α7 
27.11.95) «Περί Δημοσίου Λογιστικού, ελέγχου των δαπα¬ 
νών του Κράτους και άλλες διατάξεις». 

ε) Του άρθρου 21 παρ. 16 του Ν. 2190/1994. 

στ) Του Π.Δ/τος 373/14.9.1995 (ΦΕΚ 201 /Α/14.9.95) 
«Συγχώνευση των Υπουργείων Προεδρίας της Κυβέρνη¬ 
σης και Εσωτερικών στο Υπουργείο Εσωτερικών, Δημό¬ 
σιας Διοίκησης και Αποκέντρωσης και καθορισμός των αρ¬ 
μοδιοτήτων του». 

ζ) Του Π.Δ/τος 400/1.11.1995 (ΦΕΚ 226/Α /1.11.95) 
«Σύσταση Γενικής Γραμματείας Δημόσιας Διοίκησης στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης και καθορισμός των αρμοδιοτήτων της». 

2. Ότι, η ανάθεση έργου διερμηνείας μεμονωμένων πε¬ 
ριπτώσεων (διεθνών συνόδων, συνεδρίων, επιτροπών, συ¬ 
ναντήσεων κ.λπ.) εξαιρείται από την, κατά τις ανωτέρω 
ΠΥΣ, διαδικασία έγκρισης διορισμών και προσλήψεων στο 
Δημόσιο Τομέα και συνεπώς δεν απαιτείται η σχετική 
έγκριση από τη Γενική Γραμματεία του Υπουργικού Συμ¬ 
βουλίου. 

3. Την αριθμ. ΔΙΔΚ/Φ.35/10728/9.5.96 απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Διαπίστωση του απρόβλεπτου και επείγοντος 
της ανάγκης για ανάθεση με σύμβαση έργου σε δύο (2) 
διερμηνείς». 

4. Το γεγονός ότι από τις διατάξεις της απόφασης αυτής 
προκαλείται δαπάνη ποσού εκατόν εξήντα χιλιάδων 
(160.000) δρχ., που θα βαρύνει τις πιστώσεις του προϋπο¬ 
λογισμού της Γενικής Γραμματείας Δημόσιας Διοίκησης 
του Υπουργείου Εσωτερικών, Δημ. Δ/σης και Αποκέντρω¬ 
σης τρέχοντος οικονομικού έτους και συγκεκριμένα του 
ΚΑΕ 0871 του φορέα 07-150, στον οποίο έχει γραφεί η 
σχετική πίστωση. 

5. Τις ειδικές επιτακτικές υπηρεσιακές ανάγκες, απο¬ 
φασίζουμε: 

1) Καθορίζουμε σε δύο (2) τους διερμηνείς που θα απα¬ 
σχοληθούν στη Γενική Γραμματεία Δημόσιας Διοίκησης 
του Υπουργείου Εσωτερικών, Δημόσιας Διοίκησης και 
Αποκέντρωσης με σύμβαση μίσθωσης έργου, σύμφωνα με 
τις διατάξεις των άρθρων 681 κ.ε. του Αστικού Κώδικα, για 
δύο (2) ημέρες. 

2) Το έργο των ανωτέρω συνίσταται στη διερμηνεία, 
στην Ιταλική γλώσσα, των συζητήσεων της Συνόδου των 
Υπουργών Δημόσιας Διοίκησης, που πραγματοποιήθηκε 
στη Ρώμη στις 10 Μαΐου 1996 και συμμετείχε ο Υπουργός 
Εσωτερικών, Δημόσιας Διοίκησης και Αποκέντρωσης. 

3) Το συνολικό ποσό της αμοιβής του έργου, που έχει 
εκτελεστοί και έχει παραληφθεί από τον Υπουργό Εσωτε¬ 
ρικών, Δημόσιας Διοίκησης και Αποκέντρωσης, ορίζεται 
σε εκατόν εξήντα χιλιάδες (160.000) δραχμές συνολικά, 
ήτοι ογδόντα χιλιάδες (80.000) δρχ. για καθένα διερμη¬ 
νέα. 

4) Για την καταβολή της προαναφερόμενης αμοιβής 
απαιτείται βεβαίωση του Υπουργού, για την πληρότητα και 
αρτιότητα του παραληφθέντος έργου. 

5) Το προαναφερόμενο έργο αφορά εργασίες που δεν 
ανάγονται στον κύκλο καθηκόντων των υπαλλήλων της 
Γενικής Γραμματείας Δημόσιας Διοίκησης του Υπουρ¬ 
γείου Εσωτερικών, Δημόσιας Διοίκησης και Αποκέντρω- 
σης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 1996 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΑΛΕΞ. ΠΑΠΑΔΟΠΟΥΛΟΣ 

Αριθ. 2037337/5962/0022 (2 

Σύσταση Περιφερειακών Επιτροπών στον Οργανισμό Ερ¬ 
γατικής Εστίας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όρ¬ 
γανα». 

β) Των Ν. 3467/55 και 678/77, «Περί τροποποιήσεως 
και συμπληρώσεως των διατάξεων της περί Εργατικής 
Εστίας νομοθεσίας». 

γ) Του άρθρου 1 παρ. 3 του Ν. 2336/95 (ΦΕΚ 189 τ.Β'), 
«Ρύθμιση θεμάτων εποπτευομένων Οργανισμών κ.λπ.». 

2. Τη διάταξη του άρθρου 27 του Ν. 2081 /92 (ΦΕΚ 154 
τ.Α'), με την οποία συμπληρώθηκε το άρθρο 29 του Ν. 
1558/85. 

3. Τις αποφάσεις των αριθμ. 55/13.12.95, 11 /13.3.96 
και 14/3.4.96 συνεδριάσεων του Δ.Σ. του Ο.Ε.Ε. 

4. Το γεγονός ότι, από τις διατάξεις της απόφασης αυ¬ 
τής, δεν προκαλείται δαπάνη σε βάρος του προϋπολογι¬ 
σμού του Οργανισμού Εργατικής Εστίας, αποφασί¬ 
ζουμε: 

1) Τη σύσταση τριμελών Περιφερειακών Επιτροπών στα 


παρακάτω Περιφερειακά Γ ραφεία και Τοπικές Υπηρεσίες 
του Οργανισμού Εργατικής Εστίας: 

ΜΑΚΕΔΟΝΙΑ 

Περιφερειακά Γραφεία: Γρεβενών, Κοζάνης, Κατερί¬ 
νης, Έδεσσας, Κιλκίς, Καβάλας, Καστοριάς, Φλώρινας, 
Βέροιας, Πολυγύρου, Σερρών, Δράμας. 

Τοπικές Υπηρεσίες: Νάουσας, ΠτολεμαΤδας. 

ΘΡΑΚΗ 

Περιφερειακά Γραφεία: Ξάνθης, Κομοτηνής, Αλεξαν¬ 
δρούπολης. 

Τοπική Υπηρεσία: Ορεστιάδας. 

ΚΡΗΤΗ 

Περιφερειακά Γραφεία: Χανιών, Ρεθύμνου, Ηρακλείου, 
Αγίου Νικολάου. 

ΗΠΕΙΡΟΣ 

Περιφερειακά Γραφεία: Άρτας, Πρέβεζας, Ιωαννίνων, 
Ηγουμενίτσας. 

ΘΕΣΣΑΛΙΑ 

Περιφερειακά Γραφεία: Λάρισας, Βόλου, Καρδίτσας, 
Τρικάλων. 

ΣΤΕΡΕΑ ΕΛΛΑΔΑ 

Περιφερειακά Γραφεία: Λειβαδιάς, Λαμίας, Άμφισσας, 
Καρπενησιού, Μεσολογγίου. 

Τοπικές Υπηρεσίες: Αγρίνιου, Θήβας. 
ΠΕΛΟΠΟΝΝΗΣΟΣ 

Περιφερειακά Γραφεία: Καλαμάτας, Σπάρτης, Πύργου, 
Τρίπολης, Ναυπλίου, Κορίνθου, Πάτρας. 

Τοπικές Υπηρεσίες: Άργους, Αμαλιάδας, Αίγιου. 
ΕΠΤΑΝΗΣΑ 

Περιφερειακά Γραφεία: Κέρκυρας, Λευκάδας, Αργο¬ 
στολιού, Ζακύνθου. 

Ν. ΚΥΚΛΑΔΩΝ 

Περιφερειακό Γ ραφείο Σύρου. 

Ν. ΔΩΔΕΚΑΝΗΣΟΥ 
Περιφερειακό Γραφείο Ρόδου. 

Ν. ΕΥΒΟΙΑΣ 

Περιφερειακό Γραφείο Χαλκίδας. 

Ν. ΣΑΜΟΥ 

Περιφερειακό Γραφείο Σάμου. 

Ν. ΧΙΟΥ 

Περιφερειακό Γραφείο Χίου. 

Ν. ΛΕΣΒΟΥ 

Περιφερειακό Γ ραφείο Μυτιλήνης. 

Οι ανωτέρω Επιτροπές θα αποτελούνται από: 
α) έναν (1) υπάλληλο του Οργανισμού Εργατικής 
Εστίας, με τον αναπληρωτή του, επίσης υπάλληλοτου Ορ¬ 
γανισμού. Στις Περιφερειακές Υπηρεσίες του Οργανι¬ 
σμού, που υπηρετεί μόνο ένας υπάλληλος, το μέλος της 
Επιτροπής και ο αναπληρωτής του θα ορίζονται από υπαλ¬ 
λήλους του Ο.Ε.Ε., που υπηρετούν σε άλλο Περιφερειακό 
Γ ραφείο, 

β) έναν (1) εκπρόσωπο των εργαζομένων, ο οποίος θα 
λαμβάνεται από πίνακα δύο (2) προσώπων, που θα υπο¬ 
δεικνύονται, με τους αναπληρωτές τους, από το τοπικό 
Εργατικό Κέντρο, 

γ) έναν (1) εκπρόσωπο των εργοδοτών, ο οποίος θα 
λαμβάνεται από πίνακα δύο (2) προσώπων, που θα υπο¬ 
δεικνύονται με τους αναπληρωτές τους. 

Καθήκοντα εισηγητή θα ασκεί υπάλληλος του Περιφε- 

ρειακού Γραφείου ή της Τοπικής Υπηρεσίας του Ο.Ε.Ε. 

2. Την σύσταση πενταμελούς Περιφερειακής Επιτρο¬ 
πής στη θεσ/νίκη, η οποία θα αποτελείται από: 

α) τον Προϊστάμενο του Περιφερειακού Γραφείου θεσ/ 
νίκης, με τον αναπληρωτή του, 
β) δύο (2) εκπροσώπους των εργαζομένων, οι οποίοι θα 
λαμβάνονται από πίνακα τεσσάρων (4) προσώπων, που θα 
υποδεικνύονται, με τους αναπληρωτές τους, από το το¬ 
πικό Εργατικό Κέντρο, 

γ) δύο (2) εκπροσώπους των εργοδοτών, οι οποίοι θα 
λαμβάνονται από πίνακα τεσσάρων (4) προσώπων, που θα 
υποδεικνύονται με τους αναπληρωτές τους. 

3. Πρόεδρος των Τριμελών Περ/κών Επιτροπών και της 
πενταμελούς Περιφερειακής Επιτροπής θα ορίζεται ανά 
έτος, είτε ο εκπρόσωπος των εργοδοτών, είτε ο εκπρό¬ 
σωπος των εργαζομένων. 

Κατά το πρώτο έτος λειτουργίας των Επιτροπών Πρόε¬ 
δρος θα είναι ο εκπρόσωπος των εργαζομένων. 

4. Καθήκοντα γραμματέα όλων των ανωτέρω Περιφε¬ 
ρειακών Επιτροπών θα ασκούν υπάλληλοι του Οργανι¬ 
σμού, που θα ορίζονται με την απόφαση συγκρότησης. 

Η θητεία των Περιφερειακών Επιτροπών είναι διετής. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΑΛΕΚΟΣ ΠΑΠΑΔΟΠΟΥΛΟΣ ΕΥΑΓΓ. ΠΑΝΝΟΠΟΥΛΟΣ 

- «- 

Αριθ. Α.Π.: Α/ΕΠΒ Οικ. 17956/623/Φ1.3 (3) 

Προϋποθέσεις και όροι χορήγησης προκαταβολών, όρ¬ 
γανα και διαδικασία ελέγχου των έργων, όργανα και 
διαδικασία ελέγχου διαχειρίσεως των καταβαλλομένων 
ποσών και ρύθμιση λεπτομερειών, επί προγραμμάτων ή 
τμημάτων τους των οποίων η εφαρμογή και η διαχεί¬ 
ριση των πόρων ανατίθεται σε ενδιάμεσους φορείς 
κατά το Π.Δ. 98/96 (ΦΕΚ 77Α/8.5.96). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 7 παρ. 4 του Ν. 2244/94 
(ΦΕΚ Α 168) «Ρύθμιση θεμάτων ηλεκτροπαραγωγής από 
ανανεώσιμες πηγές ενέργειας και άλλα συμβατικά καύ¬ 
σιμα και άλλες διατάξεις» όπως τροποποιήθηκε από το άρ¬ 
θρο 17 παρ. 2 του Ν. 2308/85 (ΦΕΚ Α 114). 

2. Τις διατάξεις του άρθρου 4 παρ. 3 του Ν. 1960/91 
(ΦΕΚ Α 123) «Διατάξεις για τις χρηματιστηριακές συναλ¬ 
λαγές και τη διαχείριση προγραμμάτων της ΕΟΚ». 

3. Τις διατάξεις του Π.Δ. 98/96 (ΦΕΚ 77Α) «Όροι και 
διαδικασίες ανάθεσης σε ενδιάμεσους φορείς της εφαρ¬ 
μογής προγραμμάτων ή τμημάτων τους του Υπουργείου 
Ανάπτυξης, τα οποία αναφέρονται στους τομείς βιομηχα¬ 
νίας, ενέργειας, έρευνας και τεχνολογίας και αφορούν 
έργα του ιδιωτικού τομέα, καθώς και της διαχείρισης των 
αντίστοιχων πόρων». 

4. Τις διατάξεις του Π.Δ. 27/96 (ΦΕΚ 19Α) «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης». 


5. Το γεγονός ότι η ενδεχόμενη επιβάρυνση που θα 
προκληθεί στον κρατικό προϋπολογισμό (άρθρο 29α του 
Ν. 1558/85 ΦΕΚ Α 158) από τυχόν προκαταβολές σε βά¬ 
ρος του Π.Δ.Ε. για το έτος 1996 θα ανέλθει στο ύψος των 
2 δις δραχμών, με απρόβλεπτη δαπάνη για τα επόμενα 
χρόνια, αποφασίζουμε: 

Άρθρο 1 

Καταβολή προκαταβολής και δαπανών των έργων 

1. Στην απόφαση ανάθεσης στον ενδιάμεσο φορέα 
μπορεί να προβλέπεται η χορήγηση σ' αυτόν προκαταβο¬ 
λής καθώς και ο χρόνος καταβολής της. Η προκαταβολή 
αυτή μπορεί να ανέρχεται μέχρι ποσοστού 50% της τυχόν 
συμμετοχής στο πρόγραμμα ή τμήμα του του Προγράμμα¬ 
τος Δημοσίων Επενδύσεων (Π.Δ. Ε) και μέχρι ποσοστού 
50% των Κοινοτικών πόρων. 

2. Για την καταβολή της ως άνω προκαταβολής ο ενδιά¬ 
μεσος φορέας υποβάλλει προηγουμένως ισόποση εγγυη¬ 
τική επιστολή Τραπέζης, αναγνωρισμένης από την Τρά¬ 
πεζα της Ελλάδος στην οποία η Τράπεζα θα δηλώνει, πα¬ 
ραιτούμενη της ενστάσεως της διζήσεως, ότι θα καταβάλ¬ 
λει το ποσόν της εγγυητικής επιστολής απροφασίστως 
στο Δημόσιο, εντός τριών (3) ημερών από της εγγράφου 
περί της γενομένης καταπτώσεως ειδοποιήσεώς της από 
το Υπουργείο Ανάπτυξης. 

3. Σε περίπτωση που το έργο του ενδιάμεσου φορέα 
αναφέρεται σε πρόγραμμα ή τμήμα του που εκτελείται σε 
περισσότερα του ενός έτη, το παραπάνω ποσοστό της 
προκαταβολής υπολογίζεται επί των τυχόν ετησίων δε¬ 
σμεύσεων του Π.Δ. Ε και των κοινοτικών πόρων για την 
εκτέλεση του προγράμματος ή τμήματος αυτού. Καταβο¬ 
λές πέραν της προκαταβολής γίνονται κατόπιν υποβολής 
από τον ενδιάμεσο φορέα στην αρμόδια υπηρεσία του 
Υπουργείου Ανάπτυξης, βεβαίωσης καλής εκτέλεσης των 
χρηματοδοτούμενων έργων. 

4. Η παραπάνω προκαταβολή συμψηφίζεται στην αξία 
του τελευταίου μέρους του έργου επί ετησίου προγράμ¬ 
ματος ή του ετησίου μέρους του έργου, για το οποίο ει- 
σπράχθησαν, επί προγράμματος εκτελουμένου σε περισ¬ 
σότερα έτη. 

5. Σε κάθε περίπτωση, η καταβολή της χρηματοδότη¬ 
σης (επιχορήγησης) προς τον ενδιάμεσο φορέα και στη 
συνέχεια στους δικαιούχους σύμφωνα με τη διάταξη του 
άρθρου 21 του Κανονισμού (ΕΟΚ) αριθ. 2082/92, γίνεται 
χωρίς καμμία έκπτωση ή κράτηση (τέλη χαρτοσήμου, φό¬ 
ροι, οφειλές προς τρίτους κ.λπ.) που ενδέχεται να μειώσει 
το ύψος της χρηματοδότησης που δικαιούνται. 

Άρθρο 2 

Καταβολή λειτουργικών δαπανών του 
ενδιάμεσου φορέα 

1. Στην απόφαση ανάθεσης στον ενδιάμεσο φορέα 
προβλέπεται η καταβολή σ' αυτόν ποσοστού μέχρι 4% επί 
του οικονομικού αντικειμένου του προγράμματος ή τμή¬ 
ματός του για την κάλυψη των λειτουργικών του δαπανών 
για την εφαρμογή του παραπάνω προγράμματος ή τμήμα¬ 
τός του και για τη διαχείριση των αντίστοιχων πόρων. 

2. Γ ια τις ανάγκες της παρούσας απόφασης ως «λει¬ 
τουργικές δαπάνες» νοείται το σύνολο των πραγματικών 
δαπανών που δημιουργούνται στον ενδιάμεσο φορέα απο- 

κλειστικά και μόνον από την παροχή των υπηρεσιών του 
στο πλαίσιο του συγκεκριμένου προγράμματος ή τμήμα¬ 
τος αυτού και αποδεδειγμένα δεν συνδέονται με τη συ¬ 
νήθη τρέχουσα δραστηριότητα αυτού. Οι δαπάνες αυτές 
περιλαμβάνουν κυρίως αμοιβές προσωπικού, αμοιβές 
προς τρίτους, δαπάνες αναλωσίμων, ταξιδίων - διαμονής, 
δαπάνες χρήσης παγίων (αποσβέσεις) και γενικά κάθε δα¬ 
πάνη που είναι αναγκαία και άμεσα συνδεδεμένη με την 
εκτέλεση του έργου τους και οι οποίες καθορίζονται συ¬ 
γκεκριμένα στη σύμβαση που καταρτίζεται μεταξύ του εν¬ 
διάμεσου φορέα και του Δημοσίου. 

3. Στην απόφαση ανάθεσης μπορεί να προβλέπεται η 
καταβολή στον ενδιάμεσο φορέα προκαταβολής των λει¬ 
τουργικών του δαπανών, εν μέρει ή εν όλω, με βάση τον 
προϋπολογισμό του προγράμματος ή τμήματός του του 
οποίου η εφαρμογή και διαχείριση των πόρων έχει ανατε¬ 
θεί σ' αυτόν. 

4. Το υπόλοιπο των λειτουργικών δαπανών, καταβάλλε¬ 
ται στον ενδιάμεσο φορέα απολογιστικώς επί του προϋπο¬ 
λογισμού των εκτελούμενων έργων μετά από βεβαίωση 
καλής εκτέλεσης των υποχρεώσεών του, όπως αυτές 
προκύπτουν από την απόφαση ανάθεσης και την οικεία 
σύμβαση, από την αρμόδια υπηρεσία του Υπουργείου 
Ανάπτυξης. 

5. Στο τέλος εκάστου έτους ενεργείται εκκαθάριση των 
λειτουργικών δαπανών του ενδιάμεσου φορέα που βαρύ¬ 
νουν το πρόγραμμα ή τμήμα του του οποίου η εφαρμογή 
και διαχείριση των πόρων έχει ανατεθεί σ' αυτόν με βάση 
τα τηρούμενα νόμιμα δικαιολογητικά και τους όρους της 
απόφασης ανάθεσης και της οικείας σύμβασης και εφό¬ 
σον προκύψει επιπλέον διαφορά του εισπραχθέντος πο¬ 
σού, συνυπολογισμένων και των τυχόν προκαταβολών για 
λειτουργικές δαπάνες, καταβάλλεται το επιπλέον ποσόν. 
Τυχόν διαφορές επί έλαττον θα συμψηφίζονται με την 
προκαταβολή του επόμενου έτους, εκτός του τελευταίου, 
που επιστρέφονται. 

6. Ο ενδιάμεσος φορέας για το πρόγραμμα ή τμήμα του 
του οποίου η εφαρμογή και διαχείριση των πόρων έχει 
ανατεθεί σ’ αυτόν τηρεί χωριστό λογαριασμό τόσο λογι¬ 
στικό όσο και ταμειακό. 

Αρθρο 3 

Εποπτεία και έλεγχος του ενδιάμεσου φορέα 

1. Η εποπτεία και ο έλεγχος του ενδιάμεσου φορέα 
ασκείται από τις επιτροπές που προβλέπονται στις παρ. 3 
και 4 εδ. β) του Ν. 2244/94 όπως τροποποιήθηκε από το 
άρθρο 17 παρ. 2 του Ν. 2308/95, οι οποίες υποβάλλουν 
σχετική έκθεση στην αρμόδια υπηρεσία του Υπουργείου 
Ανάπτυξης για την πιστοποίηση των λειτουργικών δαπα¬ 
νών του ενδιάμεσου φορέα σύμφωνα με την παρ. 4 του 
άρθρου 2 της παρούσας. 

2. Κατά τη διάρκεια εφαρμογής και διαχείρισης των πό¬ 
ρων των προγραμμάτων ή τμημάτων τους από τον ενδιά¬ 
μεσο φορέα εκτός από τον έλεγχο της προηγουμένης πα¬ 
ραγράφου του παρόντος άρθρου, έλεγχος ασκείται και 


από τα αρμόδια από τις κείμενες διατάξεις όργανα του Δη¬ 
μοσίου και της Ευρωπαϊκής Ένωσης. 

Άρθρο 4 

Υποχρεώσεις ενδιάμεσου φορέα 

1. Μέσα σε προθεσμία έξι (6) μηνών από την ολοκλή¬ 
ρωση του προγράμματος ή τμήματός του του οποίου η 
εφαρμογή και η διαχείριση των πόρων έχει ανατεθεί στον 
ενδιάμεσ φορέα, ο τελευταίος υποβάλλει στην αρμόδια 
υπηρεσία του Υπουργείου Ανάπτυξης έκθεση απολογι¬ 
σμού διαχειρίσεων των διατεθέντων 

πόρων. Η έκθεση αυτή διαβιβάζεται από την παραπάνω 
υπηρεσία στο Ελεγκτικό Συνέδριο εντός δύο (2) μηνών 
από την παραλαβή της για την άσκηση επιτόπιου κατα¬ 
σταλτικού ελέγχου, σύμφωνα με τις διέπουσες τον έλεγχο 
αυτό διατάξεις, καθώς και στην αρμόδια Διεύθυνση 41η 
του Γενικού Λογιστηρίου του Κράτους. 

2. Υπεύθυνος και υπόλογος έναντι του Δημοσίου για την 
νομιμότητα των δικαιολογητικών των δαπανών, την καλή 
εκτέλεση των έργων από τους δικαιούχουτς καθώς και για 
κάθε παράνομη πληρωμή είναι ο ενδιάμεσος φορέας και 
επί του παρανόμου πληρωμής και ο ανοικείως λαμβά- 
νων. 

Άρθρο 5 

Ενδιάμεσος Φορέας διαχείρισης 
συνολικών επιχορηγήσεων 

Οι διατάξεις των άρθρων 1,2,3 και 4 της παρούσας 
εφαρμόζονται αναλόγως όσον αφορά τον ενδιάμεσο φο¬ 
ρέα διαχείρισης συνολικών επιχορηγήσεων του άρθρου 14 
του Π.Δ. 98/1996 εφόσον δεν έρχονται σε αντίθεση με 
τους όρους της υπογραφείσης μεταξύ του αρμοδίου ορ¬ 
γάνου της Ευρωπαϊκής Ένωσης και του ενδιάμεσου φο¬ 
ρέα σύμβασης ή αυτή δεν ορίζει διαφορετικά. 

Άρθρο 6 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 1996 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΑΛΕΞ. ΠΑΠΑΔΟΠΟΥΛΟΣ ΒΑΣΩ ΠΑΠΑΝΔΡΕΟΥ 

-♦- 

Αριθ. 1933 (4) 

Καθορισμός ανωτάτων ορίων υπερωριακής απασχόλησης 

των εργαζομένων στις Βιομηχανικές, Βιοτεχνικές επι¬ 
χειρήσεις, εκμεταλλεύσεις και εργασίες για το Β' ημε¬ 
ρολογιακό εξάμηνο 1996. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 1 του Ν.Δ. 
515/70 «περί χρονικών ορίων εργασίας μισθωτών». 

2. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας», όπως τροποποιήθηκε και συμπληρώ¬ 
θηκε με το Π.Δ. 436/91. 

3. Τις διατάξεις του άρθρου 16 του Ν. 1558/85 «Κυβέρ¬ 
νηση και Κυβερνητικά Όργανα». 

4. Την αριθ. 370/20.7.94 γνωμοδότηση του τμήματος 
διακοπών του Νομικού Συμβουλίου του Κράτους. 

5. Την από 5.6.96 γνωμοδότηση του Ανωτάτου Συμβου¬ 
λίου Εργασίας. 

6. Το άρθρο 27 του Ν. 2081/92 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών, και λοιπών επαγ¬ 
γελμάτων και άλλες διατάξεις». 

7. Τις διατάξεις της παρ. 3 του άρθρου 22 του Ν. 
2362/95 περί Δημοσίου Λογιστικού, ελέγχου των δαπα¬ 
νών του Κράτους κ.λπ. 

8. Από τις διατάξεις της απόφασης αυτής ενδέχεται να 
προκληθεί δαπάνη σε βάρος του Κρατικού Προϋπολογι¬ 
σμού και του Προϋπολογισμού των ΝΠΔΔ λόγω της υπα¬ 
γωγής σ’ αυτήν ορισμένων ειδικοτήτων προσωπικού με 
σχέση εργασίας ιδιωτικού δικαίου, η οποία θ’ αντιμετωπι- 
σθεί από τις γραμμένες πιστώσεις για υπερωριακή απα¬ 
σχόληση, αποφασίζουμε: 

Καθορίζουμε τα ανώτατα όρια υπερωριακής απασχόλη¬ 
σης των εργαζομένων στις Βιομηχανικές, Βιοτεχνικές επι¬ 
χειρήσεις, εκμεταλλεύσεις και εργασίες (Δημοσίου και 
Ιδιωτικού Τομέα) για το Β’ ημερολογιακό εξάμηνο 1996, 
ως εξής: 

1. Των ναυπηγικών βιομηχανιών και βιοτεχνιών, των συ¬ 
νεργείων επισκευής αυτοκινήτων ΟΑΣ (για το ειδικευμένο 
τεχνικό προσωπικό αυτών), των τεχνικών έργων οδο¬ 
ποιίας, εγγειοβελτιωτικών, αρδευτικών, αποστραγγιστι¬ 
κών, υδροηλεκτρικών, τουριστικών, λιμενικών και λοιπών 
έργων, των υπηρεσιών λειτουργίας συντήρησης και επι¬ 
σκευής του μηχανικού εξοπλισμού του Υπουργείου Εσω¬ 
τερικών, Δημόσιας Διοίκησης και Αποκέντρωσης και Νο¬ 
μαρχιακών Ταμείων, των εκτελουμένων από τις Υπηρε¬ 
σίες του Υπουργείου Γεωργίας έργων και εργασιών, των 
Ναυστάθμων και των εν γένει εργοστασίων, εργοταξίων 
και συνεργείων των Ενόπλων Δυνάμεων, του Οργανισμού 
Λιμένα Θεσσαλονίκης και της Δημόσιας Επιχείρησης Ηλε¬ 
κτρισμού (ΔΕΗ), ως ανώτατο όριο τις είκοσι (20) ώρες. 

2. Των λοιπών εκτός από τις αναφερόμενες στην προη¬ 
γούμενη παράγραφο επιχειρήσεων, εκμεταλλεύσεων και 
εργασιών σε όλη τη χώρα, ως ανώτατο όριο τις δέκα πέντε 
(15) ώρες. 

3. Για τις επιχειρήσεις που λειτουργούν όλο το 24ωρο 
με εναλλασσόμενες ομάδες σε περιπτώσεις έκτακτης 
ασθένειας ή αυθαίρετης απουσίας εργαζομένου κάποιας 
ομάδας, μπορεί για την κάλυψη της θέσης του εργαζομέ¬ 
νου που απουσιάζει και για χρονικό διάστημα μέχρι πέντε 
(5) ημέρες στον ίδιο μήνα, να απασχοληθούν υπερωριακά 
μέχρι τέσσερις (4) ώρες την ημέρα και εντός των πλαισίων 
των παραγρ. 1 και 2 αντίστοιχα εργαζόμενοι της ίδιας ειδι¬ 
κότητας των άλλων ομάδων εργασίας με αναγγελία προς 
την αρμόδια υπηρεσία (Διεύθυνση Εργασίας) την επόμενη 
ημέρα της απουσίας. 

4. Οι διατάξεις της απόφασης αυτής, δεν εφαρμόζονται 
στο προσωπικό των αρτοποιείων, των αυτοκινήτων, των 
επιχειρήσεων που δεν υπάγονται στις διατάξεις του Π.Δ/ 
τος της 27.6/4.7.1932 καθώς και επί των επιχειρήσεων 
στις οποίες οι διατάξεις «περί οκταώρου» επεκτάθηκαν με 


τη μορφή αυτοτελών ρυθμίσεων χωρίς αναφορά στις δια¬ 
τάξεις του Π.Δ/τος της 27.6/4.7.1932. 

Η απόφαση αυτή να δημοσιευθεί στην Εφημερίδα τη- 
ςΚυβερνήσεως. 

Αθήνα, 11 Ιουλίου 1996 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΑΛΕΞ. ΠΑΠΑΔΟΠΟΥΛΟΣ ΕΥΑΓΓ. ΓΙΑΝΝΟΠΟΥΛΟΣ 

Αριθ. 66650 (5) 

Συγκρότηση του Κεντρικού Επιστημονικού Συμβουλίου 
Φυλακών (Κ.Ε.Σ.Φ.). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το άρθρο 7 του Ν. 2298/1995 «Συμβιβαστική επί¬ 
λυση ιδιωτικών διαφορών - επιτάχυνση διαδικασίας ανα¬ 
γκαστικής εκτέλεσης - Σχεδιασμός και εφαρμογή Σωφρο¬ 
νιστικής Πολιτικής και άλλες διατάξεις», όπως τροποποιή¬ 
θηκε από το άρθρο 5 παρ. 1 του Ν. 2408/4.6.1996 «Τρο¬ 
ποποίηση διατάξεων του Ποινικού Κώδικα, του Κώδικα 
Ποινικής Δικονομίας, του Κώδικα Βασικών Κανόνων για τη 
Μεταχείριση των Κρατουμένων και άλλες διατάξεις» και 

2) Την αριθ. 129873/22.11.1995 απόφασή μας, με την 
οποία στελεχώθηκε η Επιθεώρηση Υγειονομικού Ελέγ¬ 
χου, αποφασίζουμε: 

Συγκροτούμε το Κεντρικό Επιστημονικό Συμβούλιο Φυ¬ 
λακών (Κ.Ε.Σ.Φ.) το οποίο αποτελείται από τους εξής: 

1. Τον Ιωάννη Πανούση, Καθηγητή Εγκληματολογίας - 
Σωφρονιστικής του Πανεπιστημίου Θράκης, ως Πρόεδρο 
με αναπληρωτή του τον Νικόλαο Παρασκευόπουλο Καθη¬ 
γητή Ποινικού Δικαίου του Πανεπιστημίου Θεσσαλονί¬ 
κης. 

2. Τον Νικόλαο Παρασκευόπουλο, Καθηγητή Ποινικού 
Δικαίου του Πανεπιστημίου Θεσσαλονίκης, ως τακτιό μέ¬ 
λος, με αναπληρωτή του τον Αδάμ Παπαδαμάκη, Αναπλη¬ 
ρωτή Καθηγητή Ποινικού Δικαίου του Πανεπιστημίου 
Θεσσαλονίκης. 

3. Την Καλλιόπη Σπινέλη, Καθηγήτρια Εγκληματολο¬ 
γίας του Πανεπιστημίου Αθηνών, ως τακτικό μέλος, με 
αναπληρώτριά της την Κούλα Κασιμάτη, Καθηγήτρια Κοι¬ 
νωνικής Πολιτικής του Παντείου Πανεπιστημίου. 

4. Το Νέστωρα Κουράκη, Καθηγητή Εγκληματολογίας - 
Σωφρονιστικής του Πανεπιστημίου Αθηνών, ως τακτικό 
μέλος, με αναπληρώτριά του την Έφη Λαμπροπούλου, 
Επίκουρη Καθηγήτρια του Παντείου Πανεπιστημίου. 

5. ΤηνΛουκία Μπεζέ, Αναπληρώτριά καθηγήτρια Ψυχο¬ 
λογίας του Πανεπιστημίου Θράκης, ως τακτικό μέλος, με 
αναπληρωτή της τον Κων/νο Μπαϊρακτάρη, Αναπληρωτή 
Καθηγητή Ψυχολογίας του Πανεπιστημίου Θεσσαλονί¬ 
κης. 

6. Τον Κων/νο Χρυσόγονο, Επίκουρο Καθηγητή Συ¬ 
νταγματικού Δικαίου του Πανεπιστημίου Θεσσαλονίκης, 
ως τακτικό μέλος, με αναπληρώτριά του την Ήβη Μαυρο- 
μούστακου, Διδάκτορα Νομικής - Συνταγματολόγο. 

7. Τη Μινέρβα - Μελπομένη Μαλλιώρη, Λέκτορα Ψυ¬ 
χιατρικής του Πανεπιστημίου Αθηνών, ως τακτικό μέλος, 
με αναπληρωτή της τον Άρη Μπουσουλέγκα, Ιατρό -Πρό¬ 
εδρο του Ψυχιατρικού Νοσοκομείου Θεσσαλονίκης. 

8. Το Νικόλαο Τσίγκα, Γενικό Διευθυντή Σωφρονιστικής 

Πολιτικής του Υπουργείου Δικαιοσύνης, ως τακτικό μέ¬ 
λος, με αναπληρωτή του τον Ιωάννη Παπαναγιώτου, Προϊ¬ 
στάμενο του Τμήματος Σωφρονιστικής Μεταχείρισης του 
Υπουργείου Δικαιοσύνης. 

9. Τον Αντώνιο Παπαδουράκη, Επιθεωρητή Υγειονομι¬ 
κού Ελέγχου, ως τακτικό μέλος, με αναπληρωτή του το 
Δημήτριο Αδαμόπουλο, Ιατρό Παθολόγο της Κλειστής Φυ¬ 
λακής Πατρών. 

10. Την Παρασκευή Τσιλιμιγκάκη, Κοινωνική Λει¬ 
τουργό, Προϊσταμένη Επιθεώρησης Κοινωνικού Έργου 
του Υπουργείου Δικαιοσύνης, ως τακτικό μέλος, με ανα¬ 
πληρωτή της το Νικόλαο Κυριαζάκο, Κοινωνικό Λειτουργό 
του Υπουργείου Δικαιοσύνης. 

Γραμματέα του ανωτέρω Συμβουλίου ορίζουμε την Κα- 
νέλλα Σπανομίχου υπάλληλο του Υπουργείου Δικαιοσύ¬ 
νης, με αναπληρώτριά της την Παναγούλα Γεωργή, υπάλ¬ 
ληλο του Υπουργείου Δικαιοσύνης. 

Στον Πρόεδρο, τα μέλη και τις Γραμματείς της Επιτρο¬ 
πής θα καταβληθεί αποζημίωση σύμφωνα με τις διατάξεις 
της παρ. 5 του άρου 6 του Ν. 2207/94. 

Η θητεία των μελών του Κ.Ε.Σ.Φ. είναι τριετής. 

Η υπ’ αριθ. 3740/16.1.1996 απόφαση ανακαλείται. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 9 Ιουλίου 1996 

ο ΥΠΟΥΡΓΟΙ 

ΕΥΑΓΓ. ΒΕΝΙΖΕΛΟΣ 

-♦- 

Αριθ. 66651 <6) 

Συγκρότηση Κεντρικής Επιτροπής Μεταγωγών (Κ.Ε.Μ.). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το άρθρο 3 παρ. 3 του Ν. 2408/1996 και 

2. Το έγγραφο αρ. 27811/11.6.1996 του Προϊσταμέ¬ 
νου της Εισαγγελίας Αθηνών, αποφασίζουμε: 

Συγκροτούμε στο Υπουργείο Δικαιοσύνης, την Κε¬ 
ντρική Επιτροπή Μεταγωγών, αποτελούμενη από: 

α. Τον εκάοτοτε Γενικό Γ ραμματέα του Υπουργείου Δι¬ 
καιοσύνης, ως Πρόεδρο και Μέλη: 

β. Τον Ιωάννη Γαβρίλη, Εισγγελέα Εφετών Αθηνών με 
αναπληρωτή του τον ομοιόβαθμό του Αθαν. Καφίρη. 

γ. Τον εκάοτοτε Πρόεδρο του Κεντρικού Συμβουλίου 
Φυλακών (Κ.Ε.Σ.Φ.) αναπληρούμενο από τον κάθε φορά 
αναπληρωτή του κατά την παρ. 3 του άρθρου 3 του Ν. 
2408/1996. 

Γραμματέας της Επιτροπής ορίζεται ο Αθανάσιος Σκου- 
λάξινος με αναπληρώτριά του την Μαρία Πέππα, υπάλλη¬ 
λοι του Υπουργείου Δικαιοσύνης. 

Στον Πρόεδρο, τα μέλη και τους Γραμματείς της Επι¬ 
τροπής θα καταβληθεί αποζημίωση σύμφωνα με τις διατά¬ 
ξεις της παρ. 5 του άρθρου 6 του Ν. 2207/1994. 


Η παρούσα απόφαση να δημοσιευθεΐ στην Εφημερίδα 
της Κυβερνήσεως. 

Αθήνα, 9 Ιουλίου 1996 
ο υπουργοί: 

ΕΥΑΓΓ. ΒΕΝΙΖΕΛΟΣ 

-♦- 

Αριθ. 22952/2759 (7) 

Παράταση του χρόνου εκκαθάρισης των τ. Σ.Ε.Π. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 3 παρ. 3, περ. α,β,γ και δ του Ν. 2175/1993 
«Οργάνωση ενιαίου φορέα αστικών συγκοινωνιών στην 
περιοχή Αθηνών - Πειραιώς και Περιχώρων και άλλες δια¬ 
τάξεις» (Α' 211). 

2. Την αριθ. 22806/24.12.1993 Υπουργική απόφαση 
«Εκκαθάριση των πρώην Σ.Ε.Π. και προσωρινή καταβολή 
στους μετόχους τους» (Β' 929), όπως τροποποιήθηκε με την 
αριθ. 22816/28.12.1993 υπουργική απόφαση (Β' 937). 

3. Την με αριθ. 20059/2195/25.6.1994 (Β' 490) 
Υπουργική απόφαση, με την οποία παρατάθηκε ο χρόνος 
εκκαθάρισης των τ. Σ.Ε.Π. κατά τρεις (3) ακόμη μήνες, 
όπως τροποποιήθηκε με την αριθ. 20144/2221/ 

13.7.1994 (Β' 564) απόφαση. 

4. Την με αριθ. 29099/3219/22.9.1994 απόφαση (Β' 
728), με την οποία παρατάθηκε ο χρόνος εκκαθάρισης 
των τ. Σ.Ε.Π. κατά έξι (6) ακόμη μήνες. 

5. Την με αριθ. 8683/845/7.4.1995 απόφαση (Β' 283), 
με την οποία παρατάθηκε ο χρόνος εκκαθάρισης των τ. 
Σ.Ε.Π. κατά τρεις (3) ακόμη μήνες. 

6. Την με αριθ. 26350/2688/4.9.1995 απόφαση (Β’ 
795), με την οποία παρατάθηκε ο χρόνος εκκαθάρισης 
των τ. Σ.Ε.Π. μέχρι και 10.10.1995. 

7. Την με αριθ. 37180/3857/4.12.1995 απόφαση (Β' 
1028), με την οποία παρατάθηκε ο χρόνος εκκαθάρισης 
των τ. Σ.Ε.Π. μέχρι 30.4.1996. 

8. Το από 26.3.1996 έγγραφο των Επιτροπών Εκκαθά¬ 
ρισης των Σ.Ε.Π., με το οποίο ζητείται η παράταση του 
χρόνου εκκαθάρισης των Σ.Ε.Π., για τους λόγους που ανα- 
φέρονται σ’ αυτό. 

9. Το γεγονός ότι, από τις διατάξεις της απόφασης αυ¬ 
τής, δεν προκαλείται δαπάνη σε βάρος του Κρατικού 
Προϋπολογισμού. 

10. Την αριθ. 87/2.2.1996 απόφαση του Πρωθυπουργού 
και του Υπουργού Μεταφορών και Επικοινωνιών «Καθορι¬ 
σμός αρμοδιοτήτων του Υφυπουργού Μεταφορών και Επι¬ 
κοινωνιών Γεωργ'ιου Δασκαλάκη» (Β' 83), αποφασίζουμε: 

1. Παρατείνουμε την ισχύ της αριθ. 37180/3857/ 

4.12.1995 απόφασης, μέχρι και 30.9.1996. 

2. Κατά τα λοιπά ισχύει η αριθ. 22806/24.12.1993 από¬ 
φασή μας. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 15 Ιουλίου 1996 

ο ΥΦΥΠΟΥΡΓΟΣ 

ΓΕΩΡΓΙΟΣ ΔΑΣΚΑΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΓΤΡΙΟΥ 34 * ΑΘΗΝΑ 104 32 · ΤΈΙ-ΕΧ 2232Π ΤΡ&ι · ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε-ΕΠ.Ε 5225761 

Πληροφορίες δημοσιευμάτων λοιπών ΦΕΚ 5225713 

5249547 

Πώληση ®-ΕΚ. ^39762 

Φωτοαντίγραφο παλαιών Φ.Ε.Κ. 5248141 

Βφλιοθήκη παλαιών Φ.Ε.Κ. 5246188 

Οδηγίες γιο δημοσιεύματα Α.Ε-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ *]*** 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. _ , , 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες καιάνωπροοαύξηση 100 δρχ. ανάβοέλιδοή μέρος αυτου 

|| ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

_ 

ΚΑΕ Προϋπολογισμού 
2531 

ΚΑΕ εσόδου υπέρ 

ΤΑΠΕΤ 3512 

Α (Νόμοι. ΠΑ, Συμβάσεις κτλ.) 

■' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Α' (Απαλλοτριώσεις, πολεοδομία κτλ.) 

Αναπτυξιακών Πράξεων (ΤΑΠ.Σ.) 
μ η α α (Διορισμοί κτλ. προσωπικού ΝΠΔΔ) 

Παρ&τημα (Πίνακες ετητυχάντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών Δ ΕΠ.Ε 

Προκηρύξεων Α.Σ.Ε.Π. 

30.000 δρχ. 

50.000 · 

10.000 · 

50.000 · 

25.000 » 

10.000 . 

5.000 » 

10.000 > 

3.000 · 

150.000 · 

10.000 . 

1.500 δρχ. 

2.500 » 

500 · 

2.500 · 

1.250 · 

500 · 

250 « 

500 · 

150 · 

7.500 · 

500 · 

ΠΑ ΟΛΑ ΤΑ ΤΕΥΧΗ ΕΚΤΟΣ ΑΕ Δ ΕΠ.Ε. 

120.000 · 

6.000 · 

• Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω ανοφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

• Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

• Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που άρχιζε, την 1η Ιανουάριου και λήγε, την 31 η Δεκεμβρίου του ίδιου χρόνου. Δεν εγγρό- 
φονται συνδρομητές για μικρότερο χρονικό διόστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες κοινού λειτουργούν καθημερινά από 08.00 Φως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








